CELEX: 62020TN0656
Language: da
Date: 2020-10-27 00:00:00
Title: Sag T-656/20: Sag anlagt den 27. oktober 2020 — Symrise mod ECHA

15.2.2021   
            
            
               DA
            
            
               Den Europæiske Unions Tidende
            
            
               C 53/45
            
         
      Sag anlagt den 27. oktober 2020 — Symrise mod ECHA
      (Sag T-656/20)
      (2021/C 53/60)
      Processprog: engelsk
      
         Parter
      
      
         Sagsøger: Symrise AG (Holzminden, Tyskland) (ved advokaterne A, B og C)
      
         Sagsøgt: Det Europæiske Kemikalieagentur (ECHA)
      
         Sagsøgerens påstande
      
      
                  —
               
               
                  Afgørelse af 18. august 2020 i sag A-009-2018 truffet af Appeludvalget for Det Europæiske Kemikalieagentur annulleres i sin helhed.
               
            
                  —
               
               
                  ECHA tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at ECHA anlagde et åbenbart urigtigt skøn og foretog en fejlagtig fortolkning af REACH-forordningen ved at kræve, at stoffet blev testet på hvirveldyr, ved at begrunde behovet for test under henvisning til arbejdstagernes udsættelse herfor og ved ikke at tage hensyn til stoffets sikkerhed som vurderet i henhold til kosmetikforordningen.
               
            
                  2.
               
               
                  Andet anbringende om, at ECHA anlagde et åbenbart urigtigt skøn og tilsidesatte sin begrundelsespligt ved at den udvidede reproduktionstoksicitetsundersøgelse i én generation med flere udvidelser (herefter »EOGRTS«) skulle udføres oralt.
               
            
                  3.
               
               
                  Tredje anbringende om, at ECHA tilsidesatte REACH-forordningens artikel 25 og anlagde et åbenbart urigtigt skøn ved at pålægge de frister, der er indeholdt i den anfægtede afgørelse.